The Master (2557)

✨🌟   **The Master (2557)**

* **ประเภท :** **สารคดี / History**
* **ผู้กำกับ :** นวพล ธำรงรัตนฤทธิ์
* **กำกับภาพ :** หม่อมราชวงศ์อัมพรพล ยุคล
* **ลำดับภาพ :** นวพล ธำรงรัตนฤทธิ์
* **ดนตรีประกอบ :** ชัยบรรฑิต พืชผลทรัพย์, สรัญรัตน์ แสงชัย, ศิวนัส บุญศรีพรชัย, ภาคภูมิ เจริญวิริยะ, โดม ดุษฎีเชษฐากุล
* **ดำเนินงานสร้าง :** โสฬส สุขุม, คัทลียา เผ่าศรีเจริญ, ดรสะรณ โกวิทวณิชชา
* **อำนวยการสร้าง :** อรรถพล ณ บางช้าง
* **บริษัทผู้สร้าง / จัดจำหน่าย :** Truevisions Original Pictures, Song Sound Production, 185º Equator
* **วันที่เข้าฉาย :** 27 พฤศจิกายน 2557 ฉายเฉพาะโรงภาพยนตร์ House RCA
* **ระบบถ่ายทำ :**

## **เรื่องย่อ**

ภาพยนตร์สารคดีที่จะพาผู้ชมไปรู้จักกับ “ร้านพี่แว่น” ร้านขายวิดีโอนอกลิขสิทธิ์ชื่อดังที่ขายหนังนอกกระแสและหนังหาดูยากเมื่อ 20 ปีก่อน ที่เป็นขวัญใจของคอหนังยุค 90's ในยุคที่ไม่มีแผ่นผี ภาพยนตร์ออนไลน์ นี่คือบิททอร์เรนท์ของเมืองไทยเมื่อ 20 ปีที่แล้ว แม้จะเป็นกิจการที่ผิดกฎหมาย แต่ร้านพี่แว่นวิดีโอก็มีคุณูปการต่อวงการภาพยนตร์ไทยและนักดูชาวไทย

เล่าเรื่องราวของร้าน "แว่นวิดีโอ" ร้านจำหน่ายวิดีโอภาพยนตร์นอกกระแสหลักจากต่างประเทศแบบละเมิดลิขสิทธิ์ ที่มีส่วนทำให้วงการภาพยนตร์อิสระในประเทศไทยเจริญเติบโตในเวลาต่อมา โดยดำเนินเรื่องผ่านการสัมภาษณ์บุคคลทั้งในและนอกวงการภาพยนตร์ไทยที่เคยมีส่วนเกี่ยวข้องกับร้านดังกล่าว

ร้านพี่แว่นวิดีโอคือร้านจำหน่ายวิดีโอภาพยนตร์เถื่อน โดยภาพยนตร์ที่นํามาจำหน่ายเป็นเรื่องที่ไม่เข้าโรงภาพยนตร์ทั่วไปและไม่มีผู้จัดจำหน่ายอย่างถูกต้องตามกฎหมายในประเทศไทย ดังนั้นวิดีโอทุกม้วนของร้านแว่นวิดีโอคือวิดีโอผิดฎหมาย โดยสินค้าในร้านล้วนแล้วแต่ก็อบปี้ต้นฉบับมาทั้งสิ้น แต่ร้านนี้ก็ทำให้คอหนังชาวไทยได้เปิดหูเปิดตาและสร้างโลกทัศน์ใหม่ๆ จากการชมภาพยนตร์อิสระมากมาย

สารคดีรวมคำให้การว่าด้วยตำนานของ "ร้านพี่แว่น" ร้านวิดีโอเถื่อนผู้ปลดแอกการดูหนังอินดี้ของชาวไทยเมื่อ 20 ปีก่อน ช่วงเวลาที่ไม่มีใครเอาหนังอินดี้มาฉายที่ลิโด้ และเฮาส์อาร์ซีเอยังไม่ถูกสร้าง ร้านพี่แว่นนี่แหละที่แอบลักลอบเอาหนังหว่องกาไว, ชุนจิ อิวาอิ, คิตาโน่, โนแลน, โกดาร์ด, อับบาส, สตูดิโอจิบลิ ฯลฯ เข้ามาในประเทศไทยให้พวกเราได้ รู้จักเป็นครั้งแรก!

ภาพยนตร์สารคดีที่บอกเล่าที่มาของร้านแว่นวิดีโอ ไทม์ไลน์ร้านพี่แว่นตั้งแต่ยุคแรกเริ่ม รุ่งเรือง ซบเซา จนปิดกิจการ ประสบการณ์ที่ลูกค้าจะได้รับเมื่อไปซื้อสินค้าที่ร้านนี้ รวมทั้งยังนำเสนอแนวคิดและมุมมองของลูกค้าในแง่มุมต่างๆ ทั้งต่อร้านพี่แว่นและเจ้าของร้าน ผ่านผู้ให้สัมภาษณ์ทั้ง 18 คน

## **ผู้ให้สัมภาษณ์**

* **เป็นเอก รัตนเรือง**
* **คงเดช จาตุรันต์รัศมี**
* **ทรงยศ สุขมากอนันต์**
* **บรรจง ปิสัญธนะกูล**
* **กิตติศักดิ์ สุวรรณโภคิน**
* **ประวิทย์ แต่งอักษร**
* **ก้อง ฤทธิ์ดี**
* **มโนธรรม เทียมเทียบรัตน์**
* **ไกรวุฒิ จุลพงศธร**
* **วิวัฒน์ เลิศวิวัฒน์วงศา**
* **คันฉัตร รังษีกาญจน์ส่อง**
* **ยุทธนา บุญอ้อม**
* **พงศ์นรินทร์ อุลิศ**
* **พรชัย วิริยะประภานนท์**
* **นภสร แย้มอุทัย**
* **สามารถ อิ่มขำ**
* **วรวิท อิกำเหนิด**
* **ธวัช วิโรจน์ประชา**

## **Image Gallery & วีดีโอ**

* **ดูเพิ่มเติมที่ : [1] [2]**

* 1
* 2
* 3
* 4
* 5

## **รางวัล**

* **รางวัลพระราชทานพระสุรัสวดี (ตุ๊กตาทอง) ประจำปี พ.ศ. 2557**
	+ ลำดับภาพยอดเยี่ยม (นวพล ธำรงรัตนฤทธิ์)

* **รางวัลภาพยนตร์แห่งชาติ สุพรรณหงส์ ครั้งที่ 24**
	+ ภาพยนตร์สารคดียอดเยี่ยม

* **รางวัลภาพยนตร์ไทย ชมรมวิจารณ์บันเทิง ครั้งที่ 23**
	+ ภาพยนตร์สารคดียอดเยี่ยม
	+ ลำดับภาพยอดเยี่ยม (นวพล ธำรงรัตนฤทธิ์)

* **Starpics Thai Film Awards ครั้งที่ 12**
	+ ภาพยนตร์สารคดียอดเยี่ยม
	+ ลำดับภาพยอดเยี่ยม (นวพล ธำรงรัตนฤทธิ์)

* **คม ชัด ลึก อวอร์ด ครั้งที่ 12**
	+ ผู้กำกับภาพยนตร์ไทยยอดเยี่ยม (นวพล ธำรงรัตนฤทธิ์)

* **Bioscope Awards 2014**
	+ หนังไทยแห่งปี (ร่วมกับ *วังพิกุล, W, ภวังค์รัก, ผู้บ่าวไทบ้าน อีสานอินดี้*)